Um tíu þúsund mótmælendur eru taldir hafa safnast saman í Tbilisi þegar mest var í kvöld . Vísir / Getty Lögregla í Tbilisi höfuðborg Georgíu hefur í kvöld beitt táragasi og skotið gúmmíkúlum til að hafa hemil á mótmælendum sem reyndu að brjótast inn í þinghúsið eftir að rússneskur þingmaður ávarpaði þar samkomu í dag . Í frétt Guardian segir að nær sjötíu manns , þar af 39 lögreglumenn og 30 almennir borgarar , hafi verið fluttir slasaðir á sjúkrahús af mótmælunum . Mótmælendur hafa skipt þúsundum í miðborg Tbilisi en um þrjú þúsund héldu mótmælunum enn til streitu eftir að lögregla sprautaði táragasi á mannmergðina . Efnt var til mótmælanna vegna umdeilds ávarps Sergie Gavrilov , rússnesks þingmanns , sem var viðstaddur árlegan fund þingmanna frá löndum þar sem meirihluti þjóðarinnar heyrir undir rétttrúnaðarkirkjuna . Mótmælendur kröfðust þess að Irakli Kobakhidze , forseti georgíska þingsins , segði af sér eftir að Gavrilov flutti ávarp sitt á rússnesku úr sæti þingforsetans . Þá greip einnig mikil reiði um sig innan raða stjórnarandstöðuþingmanna sem , líkt og mótmælendurnir , eru afar andsnúnir afskiptum Rússa af Georgíu . Milliríkjasamband Rússlands og Georgíu hefur verið afar stirt undanfarin ár en ríkin greinir á um yfirráð yfir tvö héruð , Suður-Ossetíu og Abkasíu , sem áður tilheyrðu Georgíu .